სტეისი აბრამსი

სტეისი აბრამსი (; დ. 9 დეკემბერი, 1973) — ამერიკელი პოლიტიკოსი, იურისტი, ხმის უფლებათადაცვის აქტივისტი და ავტორი, რომელიც მსახურობდა ჯორჯიის წარმომადგენელთა პალატაში 2007 წლიდან 2017 წლამდე.  დემოკრატიული პარტიის წევრმა აბრამსმა 2018 წელს დააარსა ორგანიზაცია Fair Fight Action.  როგორც ხმის მიცემის უფლებათა აქტივისტი,  მისი ძალისხმევა ფართოდ იქნა მიჩნეული ჯორჯიაში ამომრჩეველთა აქტივობის გაზრდით,  მათ შორის 2020 წლის საპრეზიდენტო არჩევნებში, სადაც ჯო ბაიდენმა გაიმარჯვა.

აბრამსი იყო დემოკრატიული პარტიის კანდიდატი 2018 წლის ჯორჯიის გუბერნატორის არჩევნებში და გახდა პირველი აფრო-ამერიკელი, რომელიც იყო აშშ-ს გუბერნატორის კანდიდატობაზე წარდგენილი.  მან არჩევნები წააგო რესპუბლიკელ კანდიდატთან ბრაიან კემპთან, მაგრამ უარი თქვა დათმობაზე და დაადანაშაულა კემპი ხმების გაყალბებაში. Multiple sources state that Abrams did not concede:  2021 წლის 1 დეკემბერს მან განაცხადა, რომ კვლავ იყრიდა კენჭს გუბერნატორის პოსტზე 2022 წლის ჯორჯიის გუბერნატორის არჩევნებში. 

აბრამსმა მიაღწია წარმატებას, როგორც მხატვრული და არამხატვრული ლიტერატურის ავტორმაც. მისი არამხატვრული წიგნები, ჩვენი დრო ახლაა და ტყვია გარედან, იყო New York Times-ის ბესტსელერი. პოლიტიკის მიღმა აბრამსმა გამოაქვეყნა რვა მხატვრული წიგნი, 2021 წლამდე აქვეყნებდა სელენა მონტგომერის სახელით, ხოლო 2021 წლის 11 მაისს გამოაქვეყნა წიგნი სახელწოდებით, სანამ სამართალს სძინავს, ამჯერად თავისი სახელით. აბრამსმა ასევე დაწერა საბავშვო წიგნი, Stacey's Extraordinary Words, რომელიც გამოვიდა 2021 წლის დეკემბერში.

 ადრეული ცხოვრება და განათლება 
ექვსი და-ძმიდან მეორე, აბრამსი დაიბადა რობერტ და კაროლინ აბრამსების ოჯახში, მედისონში, ვისკონსინში და გაიზარდა გულფპორტში, მისისიპის შტატში.   ოჯახი მოგვიანებით საცხოვრებლად გადავიდა ატლანტაში, ჯორჯიაში, სადაც მისმა მშობლებმა ემორის უნივერსიტეტი დაამთავრეს  და მოგვიანებით გახდნენ მეთოდისტი მღვდელმსახურები.   აბრამსი დადიოდა ავონდეილის საშუალო სკოლაში,  სადაც ის აირჩიეს ტელურიდის ასოციაციის საზაფხულო პროგრამაში.  საშუალო სკოლაში სწავლის დროს იგი დაიქირავეს საბეჭდ მანქანაზე სამუშაოდ კონგრესის კამპანიისთვის. 

1995 წელს აბრამსმა მიიღო ხელოვნების ბაკალავრის წოდება ინტერდისციპლინურ კვლევებში (პოლიტიკის მეცნიერება, ეკონომიკა და სოციოლოგია) სპელმენის კოლეჯიდან. კოლეჯში სწავლის დროს იგი მუშაობდა ახალგაზრდული სერვისების განყოფილებაში ატლანტის მერის, მაინარდ ჯექსონის ოფისში.  მოგვიანებით მან სტაჟირება გაიარა აშშ-ს გარემოს დაცვის სააგენტოში.  როგორც პირველკურსელი, 1992 წელს, აბრამსმა მონაწილეობა მიიღო საპროტესტო აქციაში ჯორჯის კაპიტოლიუმის კიბეებზე.

აბრამსი საჯარო პოლიტიკას სწავლობდა ოსტინის ტეხასის უნივერსიტეტში, საჯარო ურთიერთობების სკოლაში, მან 1998 წელს მიიღო საზოგადოებრივ საქმეთა მაგისტრის ხარისხი. 1999 წელს აიღო იურიდიულის დოქტორის ხარისხი იელის უნივერსიტეტის სამართლის სკოლისგან. "Honorary Degree Recipient Stacey Yvonne Abrams" . Spelman College. March 2017.  from the original on December 1, 2017. Retrieved May 9, 2017.

 იურიდიული და ბიზნეს კარიერა 
სამართლის სკოლის დამთავრების შემდეგ, აბრამსი მუშაობდა საგადასახადო ადვოკატად Sutherland Asbill & Brennan იურიდიულ ფირმაში, ატლანტაში, სადაც ორიენტირებული იყო გადასახადებისგან გათავისუფლებულ ორგანიზაციებზე, ჯანდაცვასა და საჯარო ფინანსებზე.  2010 წელს, როდესაც იყო ჯორჯიის შტატის გენერალური ასამბლეის წევრი, აბრამსმა თანადააფუძნა და მუშაობდა ფინანსური მომსახურების ფირმის NOW Corp.-ის უფროსი ვიცე-პრეზიდენტის თანამდებობაზე.  

აბრამსი არის Sage Works-ის აღმასრულებელი დირექტორი. ეს არის იურიდიული საკონსულტაციო ფირმა, რომელიც წარმოადგენს კლიენტებს, მათ შორის ქალთა ეროვნული საკალათბურთო ასოციაციის Atlanta Dream-ს. 
მინი| აბრამსი 2012 წელს

 სამწერლო კარიერა 
პოლიტიკის მიღმა, აბრამსმა წარმატებას მიაღწია, როგორც მხატვრული ლიტერატურის მწერალმა. 2021 წლამდე ის აქვეყნებდა თავის ნამუშევრებს სელენა მონტგომერის სახელით. ის ამტკიცებს, რომ სულ გაყიდულია მისი რომანის 100000-ზე მეტი ეგზემპლარი.  აბრამსმა დაწერა თავისი პირველი რომანი იელის იურიდიულ სკოლაში, მესამე კურსზე და 2009 წელს გამოსცა თავისი უახლესი წიგნი  . მისი იურიდიული თრილერი, სანამ სამართალს სძინავს, გამოქვეყნდა (მისი სახელით) 2021 წლის მაისში.  

მისი ორი არამხატვრული ნამუშევარი, ჩვენი დრო ახლაა და ტყვია გარედან, იყო New York Times-ის ბესტსელერი. 

აბრამსმა გამოაქვეყნა სტატიები საჯარო პოლიტიკის, გადასახადებისა და არაკომერციული ორგანიზაციების შესახებ.  იგი არის ავტორი წიგნისა, უმცირესობის ლიდერი: როგორ ვიხელმძღვანელოთ გარედან და მოვახდინოთ რეალური ცვლილება (გამოქვეყნებულია Henry Holt &amp; Co.-ს მიერ, 2018 წლის აპრილში),  და ჩვენი დრო ახლაა: ძალა, მიზანი და ბრძოლა სამართლიანი ამერიკისთვის (გამოქვეყნებულია Henry Holt &amp; Co.-ის მიერ 2020 წლის ივნისში). 

 პირადი ცხოვრება 
აბრამსი დაიბადა მეუფე კეროლაინ და რობერტ ადამსების ოჯახში. ჰყავს 5 და-ძმა და არის მისისიპიდან. მისი და-ძმები არიან ანდრეა აბრამსი, აშშ-ს საოლქო მოსამართლე ლესლი აბრამს გარდნერი, რიჩარდ აბრამსი, უოლტერ აბრამსი და ჟანინ აბრამს მაკლინი.  

2018 წლის აპრილში, აბრამსმა დაწერა სტატია Fortune- სთვის, სადაც გამოავლინა, რომ მას ჰქონდა 54,000 აშშ დოლარი ვალი ფედერალური გადასახადების სახით და ჰქონდა 174,000 აშშ დოლარი საკრედიტო ბარათისა და სტუდენტური სესხის ვალი.  იგი 2015 და 2016 წლების გადასახადების გადავადების შემდეგ შიდა შემოსავლების სამსახურს ეტაპობრივად უხდიდა ვალს, რაც, მისი თქმით, აუცილებელი იყო მისი ოჯახის სამედიცინო გადასახადებისთვის. 2018 წლის ჯორჯიის გუბერნატორის არჩევნებზე მან 50 000 დოლარი დახარჯა საკუთარ კამპანიაზე.   2019 წელს მან დაასრულა გადასახადების გადახდა IRS-ში.

 ლიტერატურა 


რესურსები ინტერნეტში
 ჯორჯიის წარმომადგენელთა პალატის ბიო
 კამპანიის საიტი



სქოლიო

კატეგორია:ამერიკელი სამოქალაქო უფლებების დამცველი აქტივისტები
კატეგორია:ამერიკელი ქალი რომანისტები
კატეგორია:აფრო-ამერიკელი რომანისტები
კატეგორია:XXI საუკუნის ამერიკელი ქალი მწერლები
კატეგორია:XXI საუკუნის ამერიკელი რომანისტები
კატეგორია:დაბადებული 1973
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები